Murrelektronik

Murrelektronik GmbH, ezagunagoa Murrelektronik izenez, industria automatizazioko produktuak ekoizten eta saltzen dituen Alemaniako enpresa bat da. Franz Haffnerrek sortu zuen 1975ean Alemaniako Oppenweiler udalerrian.

 Historia 
Franz Haffnerrek sortu zuen 1975ean Oppenweilerrein. 1976an nazioarteko lehen ordezkaritza zabaldu zuen Suitzan. 1993an Stollbergeko KSG enpresa erosi zuen.

2025ean Murrelektronikek 3.200 langiletik gora zituen 50 herrialde baino gehiagotan zehar banatuta.

 Ekoizkinak 
Murrelektroniken produktuak lau talde nagusitan sailkatzen dira:

 Aginte-armairuetarako gailu elektronikoak. Makinen eta sistemen elikadura-energiaren kudeaketa hobetzeko. Talde honetan sartzen dira: elikatze-iturriak, EGEak, korrontea banatzeko modulu adimendunak, bateragarritasun elektromagnetikorako iragazkiak, erredundantziadun elikadura-sistemak, buffer moduluak, optoakoplagailuak, erreleak eta segurtasun-erreleak, switchak eta transformadoreak. 
 Interfazeak. Kontrol armairutik eremura doazen interfazeak. Multzo honen barruan sailkatzen dira: seinaleztapen-balizak, konektore entxufagarriak, entxufeak, harguneak eta komunikazio-interfazeak.
 I/O sistemak. Instalazioko sentsoreak eta eragingailuak kontrol-armairuarekin konektatzeko. Adibidez, IO-link modulu maisuak eta esklabuak, I/O estazio deszentralizatuak, eremu-busen moduluak, komunikazio-moduluak eta banaketa-sistemak.
 Konexio-teknologia. Hala nola, akoplagailuak, egokigailuak, eremu-busetarako kableak, motorrentzako kableak, sentsoreentzako kableak, konektoreak eta giltza dinamometrikoak.

 Erreferentziak 

 Kanpo estekak 
 Murrelektroniken webgunea

Kategoria:Alemaniako enpresak
Kategoria:Ingeniaritza elektrikoko enpresak
Kategoria:1975ean sortutako enpresak